‘ ‘எடிட்டிங் ‘தான் சினிமா ‘ என்பார் ஜஸன்ஸடான். காமெரா அவருக்குக் கருத்தியல் கருவி. ‘க்ளோஸப் ‘, ‘லாங்க் ஷாட் ‘, ‘பேடிங் ப்ரீஸ் ‘, அதிரடி இசை போன்றனதான் சினிமாவில் கருத்தியல் சாதனங்கள் ( பாட்ஷா..பாட்ஷா..பாட்ஷா). ‘தி டெரரிஸ்ட் ‘ படத்துடன் வெளியீட்டு நிகழ்வுக்கு வந்திருந்த ஆயிஸா தாக்கர், திரையிடலைத் தொடர்ந்து நடந்த விவாதத்தில் (1998 ஆம் ஆண்டு நவம்பரில் மூன்று வாரங்கள் இலண்டனில் நடைபெற்ற உலகத்திரைப்படவிழா உரையாடல்களின அடிப்படையில் இவ்விவரங்கள் அமைகிறன ) மிக வெளிப்படையாகப் பேசினார். ‘மல்லி பாத்திரம் தான் தாணு ‘ என்றார். ‘முக்கியப் புள்ளியாக வரும் பாத்திரம் கொலை செய்யப்பட்ட முன்னாள் இந்தியப்பிரதமர் ராஐீவ் காந்தி ‘ என்றார். ‘மல்லி பங்கேற்கும் படத்தில் வரும் இயக்கத்தின் பெயர் விடுதலைப்புலிகள் ‘ என்றார். ‘கொலையின் சூத்ரதாரிகள் எங்கோ இருக்க குழந்தைகள் தூண்டிவிடப்பட்டுத் தற்கொலையாளிகள் ஆக்கப்படுகிறார்கள் ‘ என்றார். இப்பிரச்சனைதான் ‘டெரரிஸ்ட் ‘ படம். படம் குறித்த விவாதத்தில் ஒருவர் இப்படத்தை எதிர்புரட்சிப்படம் ( ‘ஸப்வெர்ஸிவ் ‘) என்று குறிப்பிட்டார்.